**LYKKETROLLET**

**Generell info:**
Tlf: 47714843 – avdelingstelefonen til Lykketrollet.
Epost: trollstua.bhg.avd.boen@gmail.com

Eier: Gunn Seland 95 94 56 63
Styrer: Christina Gulbrandsen 47 65 97 75

**Ansatte på Sjarmtrollet:**

Annika – barnehagelærer 100%
Jeanett/Inger-Lynn – barnehagelærere 40%
Anne Britt – assistent 100%
Merete – assistent 80%

I tillegg jobber Gunn og Christina også på avdeling, hovedsakelig på Lykketrollet, ved behov for vikar prioriteres det å bruke ansatte som allerede jobber på huset.

**Slik ser en uke ut hos oss barnehageåret 2022-2023**

OBS! Denne planen kan endres ved behov.

|  |  |  |  |  |
| --- | --- | --- | --- | --- |
| **Mandag** | **Tirsdag** | **Onsdag** | **Torsdag** | **Fredag** |
| Førskoleklubb | Turdag 9.30-14.30 | Fagområde-arbeid | Felles samling | Aktivitet |
| Nybakt grovbrød/rundstykker | Varmmat (egen liste i kalender på KidPlan) | Nybakt grovbrød/ rundstykker | Nybakt grovbrød/ rundstykker | Varmmat (egen liste i kalender på KidPlan) |

**LIVET PÅ STORBARNSAVDELINGEN:**

På storbarnsavdeling jobber vi mer målrettet med fagområdene, og vi har egen førskoleklubb med mer skolerettet trening (lære bokstavene, kunne skrive navnet sitt osv.) Vi legger til rette for selvstendighetstrening; ordne seg selv på toalettet når de er store nok til det, smøre maten sin selv ved måltid, kle på og av seg i garderoben, og oppmuntrer til å hjelpe andre, som å sende pålegg, hjelpe vennene sine med å ta strikken under skoene og andre ting.

Vi mener det er viktig å respektere barnas lek, alt barna lærer i løpet av dag prosesserer de i leken. I leken tilegner de seg også mye kunnskap som sosiale kompetanse og språk. LEK er barnas viktigste ressurs for læring og ikke minst språkutvikling– og da er det barnas egen lek og IKKE den voksenstyrte leken som gir mest rom for læring. Derfor mener vi det er viktig å gi barna tid, rom og verktøy til å leke mest mulig. Det er mye rollelek i denne alderen, og de ansatte bistår i leken der det trengs.

**PEDAGOGISK TILNÆRMING:**

Vi stimulerer til læring og mestring gjennom lek, tilrettelagte aktiviteter og hverdagssituasjoner.

Vi jobber med språk gjennom sang, eventyr med konkreter og benevning og samtaler.

**LEKER HJEMMEFRA**
Som en hovedregel skal leker hjemmefra IKKE være med i barnehagen. Dette fordi de fort kan gå i stykker eller bli borte. På Lykketrollet har vi en visedag i måneden hvor barna kan ha med seg en leke hjemmefra. Vi har visefredag den siste fredagen i måneden, der barna kan ta med en ting hjemmefra som de vil vise frem i samlingsstund. Se vedtektene for reglene rundt visedag.

**KJERNETID.**
Vi understreker viktigheten av kjernetid i barnehagen. Kjernetid er den tiden det er fastsatt opplegg, som grupper, klubb, tur osv. Blir barnet levert sent ser vi at det kan være forstyrrende for resten av gruppen og det blir vanskeligere for barnet og komme inn i lek fordi leken er godt etablert alt. De dagene vi skal på tur blir også turen komprimert hvis ikke vi kan dra 09.30, og så må vi være tilbake i bhg. 14.30. Det blir liten tid til lek og utforskning av turområdet. **Kjernetiden er 9.30-14.30.**

**MERKING AV TØY**
Merking av tøy og sko er gull i en barnehage. Det kan merkes med enten vannfast tusj eller med navnelapper. Det er så fort at ting blir plassert feil sted når det ikke er merket, og selv om barna selv som regel har god peiling på eget (og andres) tøy, så er det ikke alltid like lett for oss voksne. Husk å merke suttene også (mange har like sutter og det er fort for oss voksne å gå litt i surr.)

**SOLKREM/KULDEKREM**
På solfylte dager SKAL barna leveres ferdig smurt med solkrem hjemme. Er det meldt så varmt vær at barna kanskje skal bade/gå i kortermet og shorts bør barnet smøres over hele kroppen før de leveres i barnehagen. Vi fyller på solkrem ca. midt på dagen (rundt klokken 14:00).
Det samme gjelder kuldekrem, denne skal virke 20-30 min før vi går ut, og bør derfor smøres på når barnet leveres, så det trekker godt inn før vi går ut 09.30.

**FLASKER**
Husk å ta med flasker som er merket med navn, vi sender flaskene hjem på fredager for vask. Ønsker dere å vaske flaskene oftere må de tas med hjem for vask.

**SEKK**
Det kan være lurt å bruke sekk til og fra barnehagen, her kan vi legge oppi ting barnet har laget, tøy som skal hjem til vask, henge på lapper hvis barnet har behov for påfyll av klær, bleier o.l.

Fra og med september, til og med april er det lov å ha med kakao/varm saft/te på tur. Enkel huskeregel; det er lov med varm drikke i alle måneder som har R i seg. Sekker skal henge ute på knagg, eller legges i kurven over plassen i garderoben.

**KIDPLAN/KALENDER**
Vi anbefaler alle foreldre å laste ned KidPlan-appen- Her kan dere selv melde inn om barnet deres tar fri/er syk, og dere kan følge med på kalenderen. I kalenderen står det hvilken mat vi skal ha, hvilket tema vi har, hva som er fagområdet for måneden og andre ting (som høstfest, nissefest osv.).

I KidPlan er det også en mulighet for å sende melding til barnehagen. Vi anbefaler å heller bruke avdelingstelefonen, da vi ikke får varsel om melding i appen, og dermed ikke ser at vi har fått en beskjed før sent. Hvis det haster; ta kontakt på avdelingstelefonen.

**ANNET**
-Det er lagt opp til to foreldresamtaler i året, en på høsten og en på våren. En av samtalene er obligatorisk, dere velger selv om dere deltar på begge eller hvilken dere ønsker å delta på. Velger dere en samtale vil vi anbefale nye foreldre og vente til barnet har gått ei stund i barnehagen.
-På KidPlan/hjemmesiden vil dere finne årsplan, infoskriv om solkrem, klær i barnehagen, samt hvordan vi jobber for å forebygge mobbing i barnehagen.